อยากถามคุณค่ะ"ประจำเดือนขาดมาประมาณ 5 วันแล้ว ซื้อที่ตรวจการตั้งครรภ์มาแสดงผล**ไม่ตั้งครรภ์ค่ะ**"ก่อนหน้านี้กินยาคุมกำเนิดมาประมาณ 5 ปีกว่าแล้วหลังคลอดลูกคนที่ 1 คิดว่าจะมีลูกคนที่ 2 จึงหยุดกินยาคุมกำเนิดได้หลายเดือนแล้วค่ะ เดือนที่แล้วเป็นประจำเดือนวันที่ 5/02 แต่มีมาไม่มากเหมือนทุกเดือนมีอาการปวดหัวและท้องน้อย(ด้านซ้ายตุบๆ)ร่วมด้วยแต่ไม่มาก..อยากถามคุณว่าต้องทำอย่างไรดีคะ?
สวัสดีค่ะ หากประจำเดือนขาดไป 5 วันแล้ว แต่ได้ตรวจหาการตั้งครรภ์แล้วไม่พบ ก็แสดงว่าไม่ได้มีการตั้งครรภ์เกิดขึ้น และการที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้นส่วนการทานยาคุมกำเนิดนั้น หากได้หยุดทานไปหลายเดือนแล้ว และหลังจากที่หยุดทานยาไป ได้มีประจำเดือนมาแล้ว ก็แสดงว่ารังไข่ได้กลับมาทำงานเป็นปกติแล้วค่ะ ยาคุมไม่น่ามีผลอะไรแล้ว แม้จะทานต่อเนื่องมานานหลายปีก็ตามสำหรับอาการปวดท้องน้อยและปวดหัว อาจเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะก่อน แต่หากประจำเดือนยังคงไม่มา และอาการปวดท้องหรือปวดหัว เป็นมากขึ้นเรื่อยๆ ก็ควรไปพบแพทย์เพื่อตรวจค่ะ